sasicodes/solvari-1 huggingface dataset:
எந்தவித பாதுகாப்புக் கவசமும் இல்லாமல் மனிதக் கழிவுகளை மனிதர்களே அகற்றும் அவலம் தொடரும் வரை தூய்மை இந்தியா திட்டமும் கழிப்பறைகள் கட்டும் திட்டமும் நடைமுறைப்படுவதில் மகிழ்ச்சிய டைய என்ன இருக்கிறது?
கடந்த ஆகஸ்ட் மாதம் சுதந்திர தின உரையில் அவரால் அறிவிக்கப்பட்ட இந்த தேசிய மருத்துவக் காப்பீட்டுத் திட்டம் வெற்றிகரமாக நடைமுறைப்படுத்தப்பட்டால் அது நரேந்திர மோடி அரசின் மிகப்பெரிய சாதனையாக இருக்கும்.
இங்கிலாந்தில் அரசின் நேரடிக் கண்காணிப்பிலுள்ள பொது மருத்துவமனைகளின் மூலம் அனைத்துத் தரப்பினருக்கும் தரமான மருத்துவ வசதி உறுதிப்படுத்தப்படுகிறது.
ஜெர்மனியில் மருத்துவக் காப்பீட்டுத் திட்டத்தின் அடிப்படையில் தனியார் மருத்துவமனைகளின் மூலம் மக்களின் மருத்துவத் தேவைக்கு அரசு உதவுகிறது.
நரேந்திர மோடி அரசு மேலே குறிப்பிட்ட இரண்டு முன்மாதிரிகளையும் ஒருங்கிணைத்து மருத்துவக் காப்பீட்டுத் திட்டத்தை அதிகப்படுத்தி இருக்கிறது.
நரேந்திர மோடி அரசு அறிவித்திருக்கும் ஆயுஷ்மான் பார்த் என்கிற தேசிய சுகாதாரப் பாதுகாப்புத் திட்டத்தைச் செயல்படுத்த இந்தியாவில் இப்போதிருக்கும் மருத்துவக் கட்டமைப்பு வசதிகள் போதுமானதா என்கிற ஐயப்பாடு எழுகிறது.
அதுமட்டுமல்லாமல் இந்தத் திட்டத்தை மருத்துவக் காப்பீட்டு நிறுவனங்களும் மருத்துவமனைகளும் தங்களுக்கு லாபம் ஈட்டுவதற்காகப் பயன்படுத்திக் கொண்டு பொதுமக்களின் தேவையைப் பூர்த்தி செய்யாமல் போனால் என்ன செய்வது என்கிற அச்சமும் ஏற்படாமல் இல்லை.
ஒருமுறை தொடங்கிவிட்டால் சரிவர இயங்காவிட்டாலும் மிகப்பெரிய இழப்பு ஏற்பட்டாலும் அதை நிறுத்த முடியாமல் அரசு அதனால் ஏற்படும் நிதிச்சுமையைச் சுமக்க வேண்டிய கட்டாயம் ஏற்படும்.
இந்தத் திட்டங்கள் எல்லாமே குறைந்த கட்டணத்தில் சிகிச்சை வழங்குவதைக் கட்டாயப்படுத்துவதால் சிகிச்சையின் தரத்திற்கு உத்தரவாதம் இல்லை.
அரசு வழங்கும் காப்பீட்டுத் தொகைக்கு சிகிச்சை அளிப்பது இயலாது என்று ஏற்கெனவே இந்திய மருத்துவர்களின் கூட்டமைப்பு தெரிவித்திருக்கிறது.
தேவையில்லாமல் இடைத்தரகர்களும் மருத்துவமனைகளும் சம்பாதிப்பதற்கு இந்தத் திட்டம் வழிகோலுமே அல்லாமல் நோயாளிகளுக்குப் பயன்படாது என்கிற பரவலான கருத்தை சாதாரணமாக ஒதுக்கிவிட முடியாது.
தனியார் மருத்துவமனைகளும் கிராமப் பகுதிகளில் போதுமான மருத்துவ வசதிகளுடன் இல்லாமல் இருக்கும் சூழலில் இவ்வளவு பெரிய திட்டத்தை அரசு எப்படி வெற்றிகரமாக நடைமுறைப்படுத்தப்போகிறது என்பது புரியவில்லை.
நல்லெண்ணத்துடன் அறிமுகப்படுத்தப்பட்டிருக்கும் திட்டம்தான் என்றாலும் அதை வெற்றிகரமாகச் செயல்படுத்துவதையும் அதில் தவறுகள் நேர்ந்துவிடாமல் கண்காணிப்பதையும் உறுதிப் படுத்தாமல் போனால் மருத்துவக் காப்பீட்டு நிறுவனங்களின் நலன்தான் பேணப்படுமே ஒழிய மக்கள் பயனடைய மாட்டார்கள் என்பது பிரதமர் நரேந்திர மோடிக்குத் தெரிந்திருக்கும் என்று நம்புகிறோம்.
அதற்குள் பயணிகள் பலருக்கும் தலைசுற்றல் காது வலி மூக்கிலிருந்தும் காதுகளிலிருந்தும் ரத்தம் ஒழுகுதல் என்று பிரச்னைகள் எழத்தொடங்கின.
ஐந்து பயணிகள் திடீரென்று தங்களது காதுகளிலிருந்தும் மூக்கிலிருந்தும் ரத்தம் கொட்டத் தொடங்கியதைப் பார்த்து பயந்துபோய் அலறத் தொடங்கினார்கள்.
அதனால் பயணிகள் பகுதியில் அழுத்தம் அதிகரித்து அது பயணிகளை பாதித்திருக்கிறது என்பது தெரிந்தபோது பயந்துபோய் விமானத்தை அவசர அவசரமாக மீண்டும் மும்பை விமான நிலையத்திற்கே திருப்பி இருக்கிறார்கள்.
விமானத்தளத்திலிருந்து கிளம்பிப் பறக்கத் தொடங்கிய சில விநாடிகளில் பல்வேறு இயந்திரங்கள் இயங்காதது கண்டுபிடிக்கப்பட்டு அவசர அவசரமாக நியூஜெர்சி விமான நிலையத்தில் பாதுகாப்புடன் இறக்கப்பட்டது.
இதுபோன்று பறக்கும்போது ஏற்படும் இயந்திரக் கோளாறுகளால் இண்டிகோ கோஏர் விமானங்களும் சமீப காலங்களில் பிரச்னைகளை எதிர்கொண்டிருக்கின்றன.
விமானங்களும் விமான நிலையங்களும் விமானப் பயணிகளும் அதிகரித்திருக்கும் அளவுக்கு விமானத்தின் பாதுகாப்பு அம்சங்களும் விமான நிலையங்களின் தொழில்நுட்பக் கட்டமைப்பு வசதிகளும் அதிகரிக்கவில்லை.
கடந்த ஓராண்டில் வானிலும் சரி தரையிறங்கும் நேரத்திலும் சரி விமானங்கள் ஒன்றோடொன்று மோதுகிற அளவில் நெருங்கிய சம்பவங்கள் ஏராளம் உண்டு.
வானில் பறக்கத் தொடங்கிய பிறகு இயந்திரக் கோளாறு ஏர் இந்தியா விமானத்தில் ஏற்பட்டது எப்படி என்பதையும் அடிப்படைப் பணியான விமானத்தின் குளிர்சாதன இயந்திரங்களை ஜெட் ஏர்வேஸ் விமானிகள் முடுக்கிவிடாமல் இருந்தது ஏன் என்பதையும் நினைத்துப் பார்க்கவோ அதற்குக் காரணம் தேடவோ முடியவில்லை.
விமானப் பணியாளர்களின் கவனக் குறைவுக்குப் பணிச்சுமை காரணமான சோர்வு மெத்தனப் போக்கு போதுமான பயிற்சி இல்லாமை உள்ளிட்டவை வெளிப்படையான காரணங்கள்.
அதிக விமானங்களை இயக்குவது போதுமான பயிற்சி இல்லாத விமானப் பணியாளர்களை அதிக அளவில் வேலையில் சேர்த்துக் கொள்வது விமான நிலையங்களில் மிகக்குறைந்த நேரம் மட்டுமே தங்கள் விமானம் தரையில் இருக்கும்படிப் பார்த்துக் கொள்வது ஆகியவை விமான சேவை நிறுவனங்களின் முன்னுரிமை ஆகிவிட்டன.
விமான நிலையங்களில் விமானங்கள் நிறுத்தப்படும் ஒவ்வொரு நிமிடத்திற்கும் இந்திய விமான நிலைய ஆணையத்திற்குக் கட்டணம் செலுத்தியாக வேண்டும் என்பதால் தரையிறங்கிய விமானங்களை எவ்வளவு விரைவில் மீண்டும் பறப்பதற்குத் தயாராக்குவது என்பதில்தான் அவை கவனம் செலுத்துகின்றனவே தவிர விமானத்தின் பாதுகாப்பிலோ இயந்திரங்களின் முறையான செயல்பாடுகளிலோ முழுமையான கவனத்தைச் செலுத்துவதில்லை.
விமான சேவை நிறுவனங்கள் தங்களது ஊழியர்களுக்குப் பயிற்சி அளிப்பதிலும் தேர்ச்சி பெற்றவர்களைப் பணியிலமர்த்துவதிலும் கவனம் செலுத்தாமல் செலவுகளைக் குறைப்பதில்தான் கவனம் செலுத்துகின்றன.
தங்களது நிறுவனங்களின் லாபத்தை முன்னிலைப்படுத்தி இதுபோன்ற அடிப்படை அம்சங்களை வளர்ச்சிக்குப் பிறகு பார்த்துக் கொள்ளலாம் என்று கருதும் போக்குதான் அதற்குக் காரணம்.
விமானப் போக்குவரத்து அமைச்சகமும் விமானப் போக்குவரத்து ஆணையரும் இதுபோன்ற செயல்பாடுகள் குறித்து முறையான விசாரணைகள் நடத்தி தவறு செய்யும் விமானப் பணியாளர்கள் தண்டிக்கப்படுவதை உறுதிப்படுத்த வேண்டும்.
ஆனால் இந்திய விமானத் துறையில் நடைபெறும் தவறுகள் விசாரிக்கப்படுகின்றனவே தவிர எந்தவொரு விபத்தின் விசாரணை அறிக்கையும் பொதுவெளியில் வெளியிடப்படுவதில்லை.
இந்தியா அமைதியை எற்படுத்த ஒரு அடி முன்வைத்தால் பாகிஸ்தான் இரண்டு அடிகள் எடுத்த வைக்க தயாராக இருக்கிறது என்கிற பிரதமர் இம்ரான் கானின் கூற்று வெறும் சம்பிரதாய அரசியல் அறிவிப்பே தவிர உளப்பூர்வமான கருத்தல்ல என்பதை அடுத்தடுத்த அவரது நடவடிக்கைகள் வெளிப்படுத்துகின்றன.
ஒருபுறம் பிரதமர் இம்ரான் கான் இந்தியாவுக்கு நேசக்கரம் நீட்டி அறிக்கை வெளியிட்டுக் கொண்டிருந்த அதே நேரத்தில் இன்னொருபுறம் பாகிஸ்தான் ராணுவத்தின் தலைமைத் தளபதி ஜெனரல் கமர் ஜாவேத் பாஜ்வா ராணுவ நாள் நிகழ்ச்சியில் எல்லையில் சிந்தப்படும் ஒவ்வொரு துளி ரத்தத்துக்கும் பழி வாங்காமல் விடமாட்டோம் என்று வெறுப்பை உமிழ்ந்திருக்கிறார்.
இப்போது அவரது வழியில் பிரதமர் இம்ரான் கானும் பாகிஸ்தானின் முதலாவது பாதுகாப்பு அரண் அந்த நாட்டின் ஒற்றர் பிரிவான ஐ.எஸ்.ஐ.தான் என்று தெரிவித்திருக்கிறார்.
எந்த ஒரு நாடும் தனது முதல் அரணாகவும் உலகத் தொடர்பாகவும் வெளிவிவகாரத்துறையையும் அடுத்தாற்போல ராணுவத்தையும்தான் கருதுவது வழக்கம்.
பதான் கோட் உரி உள்ளிட்ட பல்வேறு தீவிரவாதத் தாக்குதல்களில் ஈடுபட்டவர்கள் மீதும் அதன் பின்னணியில் செயல்பட்டவர்கள் மீதும் எந்தவித நடவடிக்கையும் எடுக்காத நிலையில் பாகிஸ்தானின் பேச்சுவார்த்தை அழைப்பு போலித்தனமானது மட்டுமல்ல ஒருவிதத்தில் இந்தியாவை ஏளனம் செய்வதாகவும் இருக்கிறது.
இந்தியப் பாதுகாப்புப் படையால் கொல்லப்பட்ட பயங்கரவாதி புர்ஹான் வாணிக்குப் பாகிஸ்தான் அரசு அஞ்சல் தலை வெளியிட்டிருப்பதிலிருந்தே இந்தியாவை எந்த அளவுக்கு பாகிஸ்தான் ஏளனம் செய்யவும் அவமதிக்கவும் துணிகிறது என்பதை புரிந்து கொள்ளலாம்.
இம்ரான் கான் பிரதமராகப் பதவியேற்றுக்கொண்டது முதலே காஷ்மீரில் ஊடுருவல் பயங்கரவாதத் தாக்குதல்கள் பயங்கரவாதக் குழுக்களுக்கு ஆள் சேர்த்தல் ஆகியவை கடுமையாக அதிகரித்திருப்பதை சர்வதேச உளவுத்துறைகள் தெரிவிக்கின்றன.
இந்தியா மட்டுமல்ல உலக நாடுகள் அனைத்துமே பாகிஸ்தானின் பயங்கரவாதத்துக்கு எதிரான போலித்தனமான செயல்பாட்டை நன்றாகவே உணர்ந்திருக்கின்றன.
சர்வதேச நிதியத்துக்குத் தர வேண்டிய கடன் தொகையை கட்ட முடியாமல் பாகிஸ்தான் இருக்கும் நிலையில் அமெரிக்காவின் டிரம்ப் நிர்வாகம் அந்த நாட்டுக்கு அளித்து வந்த மிகப்பெரிய நிதி உதவியை ரத்து செய்திருக்கிறது.
ஜெய் ஈ முகம்மது லஸ்கர் ஏ தொய்பா உள்ளிட்ட பாகிஸ்தானைத் தலைமையிடமாகக் கொண்ட பயங்கரவாதக் குழுக்கள் ஒட்டுமொத்த தெற்காசியாவுக்கே அச்சுறுத்தலாக இருப்பதைக் காரணம் காட்டித்தான் டிரம்ப் நிர்வாகம் தனது நிதியுதவியை ரத்து செய்திருக்கிறது.
உடனடியாகப் பதவி விலகாவிட்டால் கொன்றுவிடுவோம் என்று ஜம்மு காஷ்மீர் பாதுகாப்புப் படையினருக்கு பாகிஸ்தான் ஆதரவுடன் இயங்கும் பயங்கரவாதக் குழுவான ஹிஸ்புல் முஜாஹிதீன் அச்சுறுத்தல் விடுத்திருக்கிறது.
இந்தப் பின்னணியில் இந்தியாவுடன் பேச்சுவார்த்தை நடத்த விரும்புவதாக பாகிஸ்தான் பிரதமர் தெரிவித்திருப்பதை இந்திய அரசு ஏற்றுக்கொண்டதே கூட தவறு.
சபை கூட்டத்தின்போது இந்திய வெளியுறவுத் துறை அமைச்சர் சுஷ்மா ஸ்வராஜும் பாகிஸ்தான் வெளியுறவுத் துறை அமைச்சர் ஷா மக்தும் மஹ்முத் குரேஷியும் சந்திக்க இருந்தனர்.
அதே நேரத்தில் ஒருபுறம் பேச்சுவார்த்தையும் மறுபுறம் பயங்கரவாதத் தாக்குதல்களும் என்று இரட்டை வேடம் போடும் இஸ்லாமாபாத்துடன் இந்தியா பேச்சுவார்த்தை நடத்துவதில் எந்தவித அர்த்தமும் இல்லை.
அதேபோல இரண்டு இலக்க எண்ணிக்கையில் காணப்பட்ட தொலைத்தொடர்பு நிறுவனங்களின் எண்ணிக்கை இந்த இணைப்புக்குப் பிறகு நான்காகக் குறைந்திருக்கிறது.
வோடஃபோன் இந்தியாவும் ஐடியா செல்லுலாரும் இணைந்து வோடஃபோன் ஐடியாவாக மாறியதைத் தொடர்ந்து இது இந்தியாவின் மிகப்பெரிய தொலைத்தொடர்பு நிறுவனமாக மாறியிருக்கிறது.
தொடர்ந்து செயல்பட்டாலும் அதன் வாடிக்கையாளர்களின் எண்ணிக்கைக் குறைந்து வருவது மட்டுமல்லாமல் மூன்று தனியார் நிறுவனங்களுக்கிடையே நடக்கும் கார்ப்பரேட் யுத்தத்திலிருந்து அது விலகியே இருக்கிறது.
இனிவரும் காலங்களில் மேலே குறிப்பிட்ட மூன்று நிறுவனங்கள் மட்டுமே வலிமையான தொலைத்தொடர்பு நிறுவனங்களாகச் செயல்படும் என்று கூறலாம்.
இரண்டு ஆண்டுகளுக்கு முன்பு ரிலையன்ஸ் ஜியோ நிறுவனத்தை முகேஷ் அம்பானி தொடங்கியது முதல் இந்திய தொலைத்தொடர்புத் துறையில் மிகப்பெரிய புயல் வீசத் தொடங்கியது.
இணைப்புக்குப் பிறகு வோடஃபோன்ஐடியா நிறுவனம் சில்லறை விற்பனையாளர்களுக்கு வாடிக்கையாளர் தொடர்பான சேவைகளுக்குத் தரும் ஊக்கத்தொகையை இரட்டிப்பாக்கி இருக்கிறது.
வாடிக்கையாளர்களைக் கவர்வதற்கான போராட்டம் மேலும் அதிகரிக்கும்போது ரிலையன்ஸ் ஜியோ நிறுவனம் அடுத்தாற்போல என்ன செய்யப்போகிறது என்கிற கேள்வி எழுகிறது.
இந்தியாவின் தொலைத்தொடர்புத் துறையை மொத்தமாகத் தனது கைப்பிடிக்குள் கொண்டுவரும் முயற்சியில் ஈடுபட்டிருக்கும் ரிலையன்ஸ் ஜியோ நிறுவனத்தை எதிர்கொள்ள முடியாமல் இருந்ததால்தான் வோடஃபோன் இந்தியாவும் ஐடியா செல்லுலாரும் தனித்தனியாக செயல்படாமல் இணையும் முடிவுக்கே வந்தன என்பதை நாம் மறந்துவிடக் கூடாது.
அதிகரித்துவரும் தொலைத்தொடர்பு சேவைக்கான சந்தையில் மூன்று பெரிய நிறுவனங்கள் போட்டியில் இறங்கியிருக்கும் நிலையில் கட்டணக் குறைப்பு யுத்தம் தொடங்கக்கூடும்.
அதுமட்டுமல்லாமல் இணையதள வேகமும் தரமான சேவையும் குறைந்த கட்டணத்தில் எந்த நிறுவனத்தால் வழங்கப்படுகிறதோ அந்த நிறுவனத்தின் சேவைக்கு மாறிக்கொள்ளும் வசதியை தொலைத்தொடர்பு இடமாற்றம் போர்ட்டபிலிடி வாடிக்கையாளர்களுக்கு வழங்கியிருக்கிறது.
வோடஃபோன் இந்தியாவும் ஐடியா செல்லுலாரும் ஏற்படுத்திக் கொண்டிருக்கும் இந்த இணைப்பின் விளைவாகப் பலருக்கு வேலை இழப்பு ஏற்படும்.
இன்னும் இரண்டு மாதங்களில் சரண கோஷங்களுடன் சபரிமலை சந்நிதானத்தில் லட்சக்கணக்கான பக்தர்கள் உலகின் பல்வேறு பகுதிகளிலிருந்தும் குழும இருக்கிறார்கள்.
நவம்பர் முதல் ஜனவரி வரையிலுள்ள மூன்று மாத காலத்தில் சபரிமலைக்கு வரவிருக்கும் அந்த லட்சக்கணக்கான ஐயப்பன்மார்களை எதிர்கொள்ளும்படியான முன்னேற்பாடுகள் அங்கே இருக்கின்றனவா என்கிற ஐயப்பாடு பரவலாகவே காணப்படுகிறது.
கடந்த மாதம் கேரளத்தைத் தாக்கிய பிரளயம் போன்ற அடைமழையும் பெருவெள்ளமும் சபரிமலையைச் சுற்றியுள்ள அத்தனை பகுதிகளிலும் மிகப்பெரிய அழிவை ஏற்படுத்தியிருக்கின்றன.
வடசேரிக் கரையிலிருந்து பம்பை வரையிலுள்ள சாலையில் மூன்று இடங்களில் சாலை அடித்துச் செல்லப்பட்டு இருந்த இடம் தெரியாமல் மண் சரிவு ஏற்பட்டிருக்கிறது.
இதுவரை பம்பை வரை அனுமதிக்கப்பட்ட போக்குவரத்தை இனிமேல் நிலக்கல் என்கிற இடத்துடன் நிறுத்தி அதை சபரிமலை புனித யாத்திரையின் தொடக்கமாக்க எடுத்திருக்கும் முடிவு வரவேற்புக்குரியது.
பக்தர்களுக்குப் போதிய வசதிகளைச் செய்து கொடுக்க நிலக்கல்லில் தாராளமான இடவசதி உண்டு என்பது மட்டுமல்ல ஆயிரக்கணக்கில் வரும் வாகனங்களை நிறுத்தவும் இடமுண்டு.
நிலக்கல்லிலிருந்து பம்பைக்குக் கேரள அரசுப் போக்குவரத்துக் கழகம் தொடர்ந்து பேருந்துகளை இயக்குவது என்கிற ஆலோசனையும் வரவேற்புக்குரியது.
தனியார் வாகனங்கள் நிலக்கல்லுடன் நிறுத்தப்படுவதும் நிலக்கல் பகுதியை முற்றிலுமாக திருவிதாங்கூர் தேவசம் போர்டு கையகப்படுத்தி அங்கே ஐயப்பன்மார்களுக்கு எல்லா வசதிகளையும் ஏற்படுத்திக் கொடுப்பதும் சாத்தியம்.
பெருவெள்ளத்தால் ஏற்பட்ட அழிவைப் பயன்படுத்தி இந்த மாற்றங்களைக் கேரள அரசும் திருவிதாங்கூர் தேவசம் போர்டும் உடனடியாக நடைமுறைப்படுத்த வேண்டும்.
நிலக்கல்லில் தொடங்கி சபரிமலை சந்நிதானம் வரையில் கழிப்பறைகளை ஏற்படுத்துவது குளியலறைகளை ஏற்படுத்துவது ஆங்காங்கே குடிதண்ணீர் குழாய்களை நிறுவுவது என்பது மிகப்பெரிய பணி.
எவ்வளவு வெள்ளம் வந்தாலும் பாதிப்பு ஏற்படாமல் பம்பையைக் கடக்கும் வசதியிலான பாலம் ஒன்றைக் கட்டுவதுதான் திருவிதாங்கூர் தேவசம்போர்டின் இலக்கு.
பம்பையிலும் நிலக்கல்லிலும் அடிப்படை வசதிகளை ஏற்படுத்திக் கொடுக்க மாநில அரசு பணம் ஒதுக்கித் தருவதாக இதுவரை உறுதியளிக்கவில்லை.
கேரள அரசு மட்டுமல்லாமல் தங்கள் மாநிலத்திலிருந்து லட்சக்கணக்கில் பக்தர்கள் செல்வதால் சபரிமலையின் மேம்பாட்டுக்காக தமிழகம் கர்நாடகம் ஆந்திரப் பிரதேசம் தெலங்கானா மகாராஷ்டிரம் ஆகிய மாநிலங்களும் சபரிமலையின் மறு சீரமைப்புக்கு உதவ வேண்டும்.
சபரிமலைக்கென்று தனியாக ஒரு தேவசம் போர்டை ஏற்படுத்தி அதில் தமிழகம் கர்நாடகம் ஆந்திரம் தெலங்கானா மகாராஷ்டிரம் ஆகிய மாநிலங்களும் பங்குபெறும் நிலைமை ஏற்பட்டால் சபரிமலையின் கட்டமைப்பு வசதிகளை மேம்படுத்துவதும் சபரிமலையிலிருந்து கிடைக்கும் வருவாயை சபரிமலைக்கு மட்டுமே செலவிடுவதும் உறுதிப்படுத்தப்படும்.
இது முற்றிலுமாக அழிந்திருக்கும் நிலையில் தெளிவாகத் திட்டமிட்டு சபரிமலையின் கட்டமைப்பு வசதிகளை மறுசீரமைப்பு செய்ய வாய்ப்புக் கிடைத்திருக்கிறது.
தலைமை நீதிபதி தீபக் மிஸ்ராவின் தலைமையில் அமைந்த நீதிபதிகள் ஏ.எம் கான்வில்கர் டி.ஒய்.சந்திரசூட் ஆகியோர் அடங்கிய அமர்வு இந்தப் பிரச்னை குறித்த பொதுநல வழக்கின் தீர்ப்பை ஒத்தி வைத்திருக்கிறார்கள்.
நீதிமன்ற நடவடிக்கைகள் நேரடியாக ஒளிபரப்பப்படும்போது வெளிப்படைத்தன்மை உறுதிப்படுத்தப்படும் என்பது மட்டுமல்லாமல் வழக்குரைஞர்களும் நீதிபதிகளும் கூடுதல் பொறுப்புணர்வுடன் செயல்படுவார்கள் என்பது பொதுவான எதிர்பார்ப்பு.
ஏற்கெனவே அமெரிக்கா இங்கிலாந்து பிரான்ஸ் இத்தாலி ஜெர்மனி ஐக்கிய அரபு அமீரகம் இலங்கை ஆகிய நாடுகளில் நீதிமன்ற நடவடிக்கைகள் நேரடியாக ஒளி பரப்பப்படுகின்றன.
ஒருசில தன்னார்வத் தொண்டு நிறுவனங்கள் நீதிமன்ற நடவடிக்கைகளைக் காணொளி விடியோ எடுத்து இணைய தளத்தில் பதிவேற்றம் செய்யலாம் என்று கருத்துத் தெரிவித்திருக்கின்றனர்.
நீதிமன்ற நடவடிக்கைகளைப் படம் எடுப்பது வெளிப்படைத் தன்மையை உறுதிப்படுத்துவதற்குத்தானே தவிர பதிவு செய்வதற்கு அல்ல என்று நீதிபதிகள் கருத்துத் தெரிவித்திருக்கிறார்கள்.
மத்திய அரசு உச்சநீதிமன்ற நடவடிக்கைகளை நேரடி ஒளிபரப்பு செய்வது குறித்தத் தனது கருத்தை தலைமை வழக்குரைஞர் கே.கே.வேணுகோபால் மூலம் நீதிமன்றத்தில் தெரிவித்திருக்கிறது.
அதன்படி பரிசோதனை முறையில் முதலில் அரசியல் சாசனப் பிரச்னைகள் தொடர்பான சில வழக்குகளை நேரடி ஒளிபரப்பு செய்து பார்க்கலாம் என்று கருத்துத் தெரிவித்திருக்கிறது.
அதுபோன்ற வழக்குகள் உச்சநீதிமன்றத் தலைமை நீதிபதியின் அமர்வில் எடுத்துக்கொள்ளப்படும் அரசியல் சாசன வழக்குகளாக இருக்கலாம் என்று கே.கே.
அதில் தலையாய பிரச்னை வழக்குரைஞர்கள் சிலரின் வரம்பு மீறல்களையும் நீதிபதிகளால் நிராகரிக்கப்படும் அல்லது தடைசெய்யப்படும் கருத்துகளையும் தணிக்கை செய்ய முடியாமல் இருப்பது.
அதேபோல உச்சநீதிமன்றத்திற்கும் உயர்நீதிமன்றங்களுக்கும் தனித்தனியாக தொலைக்காட்சி சேனல்களை உருவாக்கி நடத்துவது என்பது எளிதான பணி அல்ல.
நேரடி ஒளிபரப்பு சாத்தியப்பட்டால் வழக்குரைஞர்களும் வழக்குத் தொடுத்தவர்களும் வழக்குரைஞர்களின் அறையிலிருந்தோ தனியாக ஒதுக்கப்பட்டிருக்கும் அறைகளிலிருந்தோ நீதிமன்ற விவாதங்களைப் பார்க்க முடியும்.
அதேபோல எல்லா வசதிகளுடன் ஊடகத்தினருக்கும் தனியாக அறை ஒதுக்கப்பட்டுவிட்டால் நீதிமன்ற விவாத அறைகளில் இப்போது காணப்படும் நெரிசலைக் குறைக்க முடியும்.
அதேபோல விவாதங்களை எழுத்து மூலம் பதிவு செய்வதற்கும் ஒளிப்பதிவு செய்யப்பட்ட ஆவணங்களைப் பாதுகாப்பதற்கும் அவற்றை எப்போது வேண்டுமானாலும் மீள்பார்வைக்கு உட்படுத்தவும் தனியாக ஓர் அமைப்பை ஏற்படுத்த வேண்டும்.
நேரடியாக ஒளிபரப்புவதில் எந்தவிதப் பிரச்னையும் இருக்காது என்று கருதுவதாகவும் பரீட்சார்த்த முறையில் இதை செயல்படுத்துவதில் தங்களுக்கு எந்தவிதமான எதிர்ப்பும் இல்லை என்றும் நீதிபதிகள் தெரிவித்திருக்கிறார்கள்.
அதே நேரத்தில் மக்களின் உணர்வுகளைத் தூண்டுகின்ற தேசியப் பாதுகாப்புக்கு எதிரான வழக்குகளும் விவாதங்களும் நேரடி ஒளிபரப்புக்கு உட்படுத்தப்படுவதைத் தவிர்ப்பதில் நீதிபதிகள் ஒத்த கருத்துக் கொண்டிருக்கின்றனர்.
திருமணப் பிரச்னைகள் சிறார் குற்றப் பிரச்னைகள் ஆகியவற்றை நேரடியாக ஒளிபரப்பக்கூடாது என்று மத்திய அரசு கருத்துத் தெரிவித்திருக்கிறது.
வேண்டுமானால் மிக முக்கியமான அரசியல் சாசன வழக்குகளை அரசு தொலைக்காட்சி மூலம் ஒளிபரப்பப்படுவது மக்கள் மத்தியில் விழிப்புணர்வை ஏற்படுத்தவும் பொதுவெளியில் விவாதத்தை மேம்படுத்தவும் பயன்படும்.
இன்றைய காங்கிரஸ் கட்சியின் மீதும் அதன் தலைமைப் பொறுப்பிலிருக்கும் பண்டித நேருவின் குடும்ப வாரிசுகள் மீதும் இருக்கும் வெறுப்பையும் காழ்ப்புணர்ச்சியையும் பண்டித ஜவாஹர்லால் நேரு மீது காட்ட முற்படுவது நியாயமல்ல.
புது தில்லியில் இருக்கும் நேரு நினைவு அருங்காட்சியகம் மற்றும் நூலகத்தை அனைத்துப் பிரதமர்களின் காட்சியகமாக மாற்ற நினைப்பது சர்ச்சையைக் கிளப்பி இருக்கிறது.
இப்போது தீன்மூர்த்தி பவனத்தில் மத்திய கலாசார அமைச்சகத்தின் கீழ் செயல்படும் நேரு நினைவு அருங்காட்சியகம் மற்றும் நூலகம் டாக்டர் கரண் சிங் தலைமையிலான நிர்வாகக் குழுவின் மேற்பார்வையில் செயல்படுகிறது.
பண்டித ஜவாஹர்லால் நேருவின் பல்வேறு வெளிநாட்டுப் பயணங்களின்போது அவருக்கு வழங்கப்பட்ட நினைவுப் பரிசுகள் அவரது தனிச் சேகரிப்பில் இருந்த புத்தகங்கள் அவருடைய அன்றாட உபயோகப் பொருள்கள் ஆகியவை பொதுமக்கள் பார்வைக்கு தீன்மூர்த்தி பவனத்தில் வைக்கப்பட்டு இருக்கின்றன.
தீன்மூர்த்தி பவனத்தை பண்டித நேருவுக்கு மட்டுமே உரித்தான தனி நினைவகமாக இல்லாமல் இந்தியாவின் அனைத்து முன்ளாள் இந்நாள் வருங்காலப் பிரதமர்களின் நினைவைப் போற்றும் அருங்காட்சியகமாக மாற்ற முடிவெடுத்திருக்கிறது மத்திய அரசு.
பண்டித நேருவைத் தொடர்ந்து இந்தியாவின் பிரதமர்களாக இருந்த ஒவ்வொருவரும் ஏதாவது ஒரு விதத்தில் தேசத்தின் வளர்ச்சிக்குப் பங்களித்திருக்கிறார்கள்.
ஆனால் சுதந்திர இந்தியாவின் முதல் பிரதமராக இருந்து நவீன இந்தியாவை உருவாக்கிய பெருமைக்குரிய பண்டித ஜவாஹர்லால் நேரு ஏனைய பிரதமர்கள் அனைவரில் இருந்தும் மாறுபட்டு மிக உயர்ந்த உன்னதமான இடத்தைப் பெற்றிருப்பவர் என்பதை நாம் மறுக்கவோ மறைக்கவோ முடியாது.
இந்தியராகப் பிறந்த ஒவ்வொருவரும் தில்லிக்குச் சென்றால் ராஜ்காட்டுக்கு சென்று அண்ணல் காந்தியடிகளுக்கு அஞ்சலி செலுத்துவதைத் தங்களது கடமையாகக் கருதுகிறார்கள்.
மகாத்மா காந்திக்குப் பிறகு மறைந்த பண்டித நேருவுக்கு தனியாக சாந்தி வனம் லால் பகதூர் சாஸ்திரிக்கு விஜய் காட் சௌத்ரி சரண் சிங்குக்கு கிசான் காட் சந்திரசேகருக்கு ஜனநாயக் ஸ்தல் என்று தனித்தனியாக நினைவிடங்கள் அமைக்கப்பட்டனவே தவிர காந்தியின் நினைவிடத்தில் மற்றவர்களுக்கும் நினைவிடம் ஏற்படுத்தவில்லை.
தீன்மூர்த்தி பவனத்தில் மத்திய கலாசார அமைச்சகம் ஏற்படுத்த நினைக்கும் அனைத்துப் பிரதமர்களுக்குமான நினைவகத்தில் பண்டித நேருவின் தலைமையின் கீழ் இந்தியா சீனாவுடனான போரில் தோல்வியடைந்தது இந்திரா காந்தி அம்மையாரின் ஆட்சியில் அவசரநிலைச் சட்டம் அமல்படுத்தப்பட்டது உள்ளிட்ட வரலாற்று முக்கியத்துவம் பெற்ற அவர்களது தவறுகளும் பதிவு செய்யப்படும் என்கிற கலாசார அமைச்சக அதிகாரி ஒருவரின் கூற்று அரசின் மனப்போக்கை வெளிச்சம் போடுகிறது.
எல்லா பிரதமர்களுக்குமான நினைவகமாக மாற்றி பண்டித ஜவாஹர்லால் நேருவின் முக்கியத்துவத்தைக் குறைப்பதும் முந்தைய காங்கிரஸ் கட்சியின் ஆட்சிக்காலத்தில் நடந்த தவறுகளை பெரிதுப்படுத்திக் காட்டுவதும்தான் அரசின் முடிவுக்குக் காரணமென்றால் அது வன்மையான கண்டனத்துக்கு உரியது.
தவறான முன்னுதாரணம் ஒன்று ஏற்படுத்தப்படுமேயானால் வருங்கால ஆட்சியாளர்கள் நிர்வாகத்தில் கவனம் செலுத்துவதை விட பழிவாங்கும் நடவடிக்கைகளை மேற்கொள்வதில் தங்களது நேரத்தை வீணாக்குவார்கள்.
ஆனால் அடுத்த நான்கு ஆண்டுகளில் அந்த வழக்கை விசாரித்த மத்திய புலனாய்வுத் துறையும் உச்சநீதிமன்றமும் அத்தனை குற்றங்களும் ஆதாரமற்றவை என்று நிராகரித்தன.
ஆனால் அரசுக்கோ காவல்துறைக்கோ தவறான குற்றச்சாட்டின் அடிப்படையில் தலைசிறந்த இந்திய விஞ்ஞானிகள் மீது வீண் பழி சுமத்தி அவர்களை உடல் ரீதியாகவும் மன ரீதியாகவும் துன்புறுத்தியவர்கள் மீது நடவடிக்கை எடுப்பதற்கு எந்தவித உத்தரவும் உச்சநீதிமன்றம் பிறப்பிக்கவில்லை.
அப்போதெல்லாம் அவரது குழந்தைகள் அவருக்கு அளித்த மன வலிமைதான் இன்று கேரள காவல்துறையின் தவறுக்கு உச்சநீதிமன்றத்தில் அவரால் நீதி பெற முடிந்திருக்கிறது.
அப்படி நிரூபிக்காமல் நான் இறந்துவிட்டால் எந்தத் தவறும் செய்யாத என்னுடைய குழந்தைகள் தாங்கள் ஓர் ஒற்றனின் குழந்தைகள் என்கிற அவப்பெயருடன் வாழ்ந்து மடிய வேண்டும் என்பதுதான் என்னை தொடர்ந்து உச்சநீதிமன்றத்தில் போராடி இப்போது நிரபராதி என்று நிரூபிக்க வைத்திருக்கிறது என்கிற விஞ்ஞானி நம்பி நாராயணனின் கூற்று கண்ணீரை வரவழைக்கிறது.
இதன் பின்னணியில் காவல்துறையினரின் சுயநலம் அடங்கியிருக்கிறது அரசியல்வாதிகளின் தலையீடு இருந்திருக்கிறது அந்நிய சக்திகளின் சதி காணப்படுகிறது.
விஞ்ஞானி நம்பி நாராயணனுக்கு நியாயம் கிடைத்திருக்கிறது என்றாலும்கூட மேலே குறிப்பிட்ட மூன்று மிக முக்கியமான பின்னணிக்கான காரணிகள் அம்பலப்படுத்தப்படவில்லை.
எல்லாவற்றுக்கும் மேலாக கிரயோஜனிக் இயந்திரத்தின் மூலம் விண்வெளிக் கலங்களை இயக்கும் ஆராய்ச்சியில் நம்பி நாராயணயனின் தலைமையிலான இந்திய விஞ்ஞானிகள் வெற்றி பெறுவதை அந்நிய சக்திகள் தடுத்து நிறுத்தின.
உச்சநீதிமன்றத்தால் அறிவிக்கப்பட்டிருக்கும் நீதிபதி ஜெயின் தலைமையிலான குழு மேலே குறிப்பிட்ட மூன்று சதிகளையும் வெளிக்கொணர்ந்தாக வேண்டும்.
அநீதி இழைக்கப்பட்டவர்களுக்கு இழப்பீடு அளிப்பது மட்டும் போதாது அந்த அநீதிக்குக் காரணமானவர்கள் தண்டிக்கப்படாவிட்டால் இதுபோன்ற ஜோடிக்கப்பட்ட வழக்குகளுக்கெல்லாம் இழப்பீடு தீர்வாகிவிடும்.
விஞ்ஞானி நம்பி நாராயணன் கைது செய்யப்பட்டது சட்ட விரோதமானது என்றும் அது காவல்துறையினரால் ஜோடிக்கப்பட்ட வழக்கு என்றும் உச்சநீதிமன்றமே ஏற்றுக்கொண்டுவிட்ட நிலையில் நீதிபதி டி.கே.
ஜெயின் தலைமையில் அமைக்கப்பட இருக்கும் குழு தனது விசாரணையை நடத்தி முடிப்பதற்கான காலவரம்பை நிர்ணயித்து இஸ்ரோ விஞ்ஞானிகள் மீதான ஒற்றர் வழக்கில் எல்லா உண்மைகளும் வெளிக்கொணரப்பட்டு தவறிழைத்தவர்கள் தண்டிக்கப்பட்டால்தான் விஞ்ஞானி நம்பி நாராயணனின் கால் நூற்றாண்டு காலப் போராட்டத்திற்கு அர்த்தம் இருக்கும்.
அவரது பரிந்துரையின் அடிப்படையில் அவருக்கு அடுத்தபடியாக இருக்கும் மூத்த நீதிபதியை அவர் பரிந்துரைக்க அது மத்திய சட்ட அமைச்சகத்தால் குடியரசுத் தலைவரின் பரிசீலனைக்கு அனுப்பப்பட்டது.
சில மாதங்களுக்கு முன்பு நீதிபதிகள் செலமேஸ்வர் மதன் பி.லோந் குரியன் ஜோசப் ஆகியோருடன் இணைந்து தலைமை நீதிபதி தீபக் மிஸ்ரா மீது பல்வேறு விமர்சனங்களை முன்வைத்தவர் நீதிபதி ரஞ்சன் கோகோய்.
தலைமை நீதிபதி தீபக் மிஸ்ரா நீதிபதிகளுக்கு வழக்குகளை ஒதுக்குவதில் பாரபட்சம் காட்டுகிறார் என்பதும் தலைமை நீதிபதிக்கு நெருக்கமான பணி மூப்புக் குறைந்த நீதிபதிகளின் அமர்வுக்கு முக்கியமான சர்சைக்குரிய வழக்குகள் வழங்கப்படுகின்றன என்பதும் அவர்களது குற்றச்சாட்டுகள்.
எந்த அமர்வுக்கு எந்த வழக்கை ஒதுக்குவது என்பது உச்சநீதிமன்றத்திலும் உயர்நீதிமன்றங்களிலும் தலைமை நீதிபதியின் தனி உரிமை என்கிற மரபின் செயல்பாட்டுக்கு எதிராக மேலே குறிப்பிட்ட நான்கு நீதிபதிகளும் கேள்வி எழுப்பினர்.
இந்திய நீதித்துறை வரலாற்றில் முதன் முதலாக நீதிபதிகள் செலமேஸ்வர் தலைமையில் நான்கு நீதிபதிகள் பத்திரிகையாளர்களைச் சந்தித்து தலைமை நீதிபதி மீதான தங்களது விமர்சனங்களைப் பொதுவெளியில் தெரிவித்தது மிகப்பெரிய பரபரப்பையும் விவாதத்தையும் ஏற்படுத்தியது.
அதனால் நீதிபதி ரஞ்சன் கோகோயை தனக்குப் பிறகு தலைமை நீதிபதியாக நியமிக்க உச்சநீதிமன்றத் தலைமை நீதிபதி தீபக் மிஸ்ரா தயங்கக்கூடும் என்று நீதிபதி செலமேஸ்வரே சந்தேகத்தை எழுப்பியிருந்தார்.
அது போன்ற சூழல் இப்போது ஏற்படக்கூடும் என்றும் இந்திரா காந்தியின் வழியில் பிரதமர் நரேந்திர மோடியும் பணி மூப்புக்கு முன்னுரிமை அளிக்காமல் தனக்கு சாதகமான ஒருவரை உச்சநீதிமன்றத் தலைமை நீதிபதியாக இப்போதைய தலைமை நீதிபதி தீபக் மிஸ்ராவின் துணையுடன் நியமிக்கக்கூடும் என்றும் காங்கிரஸ் தலைமையிலான எதிர்க்கட்சிகள் எதிர்பார்த்தன.
பல வழக்குகளில் நரேந்திர மோடி அரசின் செயல்பாடுகளுக்கு எதிராக நீதிபதி ரஞ்சன் கோகோய் தீர்ப்பு வழங்கியிருக்கிறார் என்பதும் நீதிபதி தீபக் மிஸ்ராவுக்கு எதிராகப் போர்க்கொடி தூக்கியவர் என்பதும் மரபு மீறலுக்கான நியாயங்களாக ஆளும் கட்சியால் தெரிவிக்கப்பட்டிருக்கலாம்.
எந்தவித சர்ச்சைக்கும் இடம் கொடுக்காமல் எதிர்க்கட்சிகளின் விமர்சனத்திற்கு ஆளாகாமல் மரபு மீறப்படாமல் நீதிபதி ரஞ்சன் கோகோய் உச்சநீதிமன்றத்தின் தலைமை நீதிபதியாக நியமிக்கப்பட்டிருப்பதற்கு நரேந்திர மோடி அரசைப் பாராட்ட வேண்டும்.
இவருக்கு முன்னர் பதவி வகித்த உச்சநீதிமன்றத் தலைமை நீதிபதிகளைப் போலவே இவரையும் எதிர்நோக்குகிறது நீதிமன்றங்களில் தீர்ப்புக்காகக் காத்துக்கிடக்கும் கோடிக்கணக்கான வழக்குகள்.
உச்சநீதிமன்றத் தலைமை நீதிபதியாக ரஞ்சன் கோகோய் பதவி வகிக்கும் அடுத்த ஓராண்டு காலத்திலாவது தேங்கிக்கிடக்கும் வழக்குகள் விரைந்து விசாரிக்கப்பட்டு காத்திருக்கும் வழக்குகளின் எண்ணிக்கை ஓரளவுக்காவது குறைக்கப்பட்டால் அதுவே அவரது மிகப்பெரிய வெற்றியாக இருக்கும்.
தெலங்கானா மகாராஷ்டிரம் கோவா உள்ளிட்ட ஆறு மாநிலங்களில் மகாராஷ்டிர காவல்துறையினர் கடந்த செவ்வாய்க் கிழமை திடீர் சோதனை நடத்தினர்.
அதைத் தொடர்ந்து ஹைதராபாதில் எழுத்தாளர் வரவர ராவ் மும்பையில் வெர்னோன் கோன்சல்வேஸ் அருண் பெரைரா சத்தீஸ்கரில் வழக்குரைஞர் சுதா பரத்வாஜ் தில்லியில் சமூக ஆர்வலர் கெளதம் நவ்லகா ஆகியோர் கைது செய்யப்பட்டனர்.
இவர்கள் அனைவரும் தடை செய்யப்பட்ட இயக்கமான மாவோயிஸ்டு கம்யூனிஸ்ட் கட்சியுடன் தொடர்புடையவர்கள் என்றும் அரசை கவிழ்த்து ஆட்சியைப் பிடிக்கும் நோக்கத்துடன் மாவோயிஸ்டுகளுக்கு மறைமுக உதவிகளை செய்து வருகிறார்கள் என்றும் குற்றம் சாட்டப்பட்டிருக்கிறது.
புலனாய்வுத் துறையின் தீவிர விசாரணைக்குப் பிறகு குற்றப்பத்திரிகை தாக்கல் செய்யப்பட்டு தேசிய அளவிலான கைதுகள் நடைபெற்றனவா என்றால் அதுவும் இல்லை.
யாரோ ஒரு தனிநபரின் புகாரின் அடிப்படையில் இந்தக் கைதுகள் நடைபெற்றிருக்கின்றன என்பதுதான் காவல்துறையின் செயல்பாடு குறித்து ஐயப்பாட்டை எழுப்புகிறது.
கடந்த புதன்கிழமை உச்சநீதிமன்றத்தின் தலைமை நீதிபதி தீபக் மிஸ்ராவின் தலைமையிலான அமர்வு காவல்துறையின் நடவடிக்கையின் நோக்கம் குறித்து கேள்வி எழுப்பியிருக்கிறது.
மாற்றுக்கருத்தையும் எதிர்ப்புக்குரலையும் அனுமதிக்காவிட்டால் ஜனநாயகம் என்கிற பிரஷர் குக்கர் வெடித்துவிடக்கூடும் என்கிற நீதிபதி சந்திரசூட்டின் கருத்து மத்திய மாநில அரசுகளுக்குத் தரப்பட்டிருக்கும் அறிவுரை.
புணேவில் நடந்த எல்கர் பரிஷத் கூட்டத்திற்கும் மாவோயிஸ்டுகளுக்கும் என்ன தொடர்பு என்பது குறித்து காவல்துறையினரிடம் தெளிவான விளக்கம் எதுவும் இல்லை.
ராஜீவ் காந்தியின் மீதான படுகொலை தாக்குதலைப் போன்று பிரதமர் மற்றும் ஆளுங்கட்சி முக்கிய பிரமுகர்கள் மீதும் தாக்குதல் நடத்த சதித்திட்டம் தீட்டப்பட்டதற்கான வலிமையான ஆதாரம் எதுவும் காவல்துறையிடம் இருப்பதாகத் தெரியவில்லை.
கணினி ஒன்றில் காணப்பட்ட கடிதம்தான் இடதுசாரி ஆர்வலர்களின் வீடுகளை சோதனையிட்டதற்கும் அவர்கள் கைது செய்யப்பட்டதற்கும் காரணம் என்பது ஏற்றுக்கொள்ளும்படியாக இல்லை.